  Виталий Пронин Бадӟым ыштон вуиз кырӟанъя но эктонъя «Айкай» театре - кема висемез бере улонысь кошкиз Россиысь дано артист, Удмурт Республикаысь калык артист Евгений Серебренников.Ӵыжы-выжыосызлы, эшъёсызлы мур кайгыреммес вераськомы. Евгений Георгиевичен люкиськон ортчоз ӵуказе Ижысь филармонилэн юртаз 13 часын.Евгений Серебренников вордскиз 1947-тӥ арын 9-тӥ мартэ Дэбес ёросысь Варни гуртын. 1970-тӥ арысен тыршиз «Италмас» ансамбльын. 1990-тӥ арын вуиз калык кырӟанъя но эктонъя «Айкай» театре. Солэн чеберлыкъя кивалтӥсез луыса тыршиз. Евгений Георгиевич котьку улоз сюлэмъёсамы - капчи мылкыдыныз, улонэз яратэменыз, вордскем калыксэ гажаменыз-ӝутэменыз.Елена Никитина Туспуктэм: myudm.ru  